विश्व फुटबल जगतका सबैभन्दा ठूला दुई हस्तीहरु सेप ब्लाटर र मिशेल प्लाटिनीलाई खेलबाट आठ वर्षका लागि प्रतिबन्ध लगाइएको छ। फुटबलको विश्व प्रशासकीय निकाय फिफाको एउटा अनुसन्धानले, सन् २०११ मा सेप ब्लाटरले मिशेल प्लाटिनीलाई भुक्तानी गरिएको बीस लाख डलर रकम अनुमोदन गरेको घटनाका सम्बन्धमा, ति दुवै जनाले आचारसंहिता उलंघन गरेको भन्दै दोषी ठहर्याएको छ। आफ्नो बचाउ गर्दै ज्युरिकबाट सेप ब्लाटरले भनेका छन् उनी सिद्धान्तनिष्ठ हुन्, उनले आफूले कमाएको भन्दा बाहेक अन्य पैसा लिएका छैनन् र आफू विरुद्धको निर्णयको प्रतिवाद गर्नेछन्। उनले आफूले फिफाको आचार संहिता छानविन ट्र्याइब्युनललाई फिफाले मिशेल प्लाटिनीलाई तिरेको रकम नियमसम्मत नै रहेको भनेर बुझाउन सफल भएको जस्तो ठानेको बताएका छन्।
